
ΤΕΧΝΙΚΕΣ ΠΡΟΔΙΑΓΡΑΦΕΣ 

ΠΛΗΡΟΥΣ ΑΝΑΙΣΘΗΣΙΟΛΟΓΙΚΟΥ ΣΥΓΚΡΟΤΗΜΑΤΟΣ

Α. ΓΕΝΙΚΑ

1. Το υπό προμήθεια αναισθησιολογικό συγκρότημα θα πρέπει να είναι αμεταχείριστο, σύγχρονης τεχνολογίας, κατάλληλο για χρήση σε ασθενείς όλων των ηλικιών (ενήλικες, παιδιά, νεογνά). 

2. Να φέρεται σε τροχήλατη βάση με σύστημα πέδησης, του ίδιου κατασκευαστικού οίκου και να διαθέτει αποθηκευτικό χώρο, επιφάνεια γραφής με φωτισμό ρυθμιζόμενης έντασης, επιφάνεια για την τοποθέτηση μόνιτορ ή άλλων συσκευών και ρευματολήπτες για την τροφοδοσία περιφερικών συσκευών. 

3. Να αποτελείται από τα ακόλουθα:

α. Κυρίως μηχάνημα αναισθησίας

β. Αναπνευστήρα και μόνιτορ αναπνευστήρα (αναπνευστικών παραμέτρων)

γ. Μόνιτορ παρακολούθησης ζωτικών παραμέτρων

Για όλα τα ανωτέρω να υπάρχει τεκμηριωμένη συμβατότητα μεταξύ των επιμέρους τμημάτων του συγκροτήματος και το συγκρότημα να προσφέρεται έτοιμο προς ενσωμάτωση σε δίκτυο επικοινωνίας Ethernet. 

4. Το λογισμικό όλου του προσφερόμενου παραπάνω εξοπλισμού να είναι στην Ελληνική γλώσσα.

5. Να διαθέτει δυνατότητα για απομακρυσμένο έλεγχο και διάγνωση βλαβών.

Β. ΚΥΡΙΩΣ ΜΗΧΑΝΗΜΑ ΑΝΑΙΣΘΗΣΙΑΣ

1. Να φέρει σωλήνες με μη ανταλλάξιμες συνδέσεις για τροφοδοσία από κεντρική παροχή αερίων Ο2, Ν2Ο και πεπιεσμένου αέρα συμβατούς με το σύστημα παροχής αερίων του Νοσοκομείου. Επίσης, να φέρει  εφεδρικό σύστημα τροφοδοσίας Ο2 και Ν2Ο με κωδικοποίηση Pin Index με τις αντίστοιχες φιάλες. Σε περίπτωση που ο αναπνευστήρας του αναισθησιολογικού λειτουργεί με οδηγό αέριο, να παραδοθεί με φιάλες  άνω των επτά (7) λίτρων για την εξασφάλιση μεγάλου χρόνου λειτουργίας.

2. Να διαθέτει ψηφιακές ενδείξεις και ψηφιακά μανόμετρα στην οθόνη του μηχανήματος, για την πληροφόρηση του χειριστή αναφορικά με τη σωστή τροφοδοσία του μηχανήματος από την κεντρική παροχή αερίων. 

3. Να διαθέτει ηλεκτρονικό μίκτη χορήγησης και ρύθμισης φρέσκων αερίων από τουλάχιστον 0,3 L/min έως 15lt/min τουλάχιστον, ικανό για την κάλυψη των απαιτήσεων της Low και Minimal Flow αναισθησίας. 

Να διαθέτει τη δυνατότητα απευθείας ρύθμισης:

α. του ποσοστού Ο2 των φρέσκων αερίων, 

β. της συνολικής ροής φρέσκων αερίων

4. Να διαθέτει σύστημα εξασφάλισης ελάχιστης συγκέντρωσης Ο2 στα φρέσκα αέρια όχι μικρότερης του 25% όταν επιλέγεται μίγμα φρέσκων αερίων Ο2/Ν2Ο. Στην περίπτωση πτώσης της πίεσης του Ο2 το μηχάνημα να μεταπίπτει αυτόματα σε λειτουργία με πεπιεσμένο αέρα. 

5. Να διαθέτει αυτόματη ανάλυση των περιπτώσεων συναγερμών, αποκλίσεων ή δυσλειτουργιών και αυτόματη κατάταξη και απεικόνισή τους, ανάλογα με τη σπουδαιότητά τους. Να διαθέτει απαραιτήτως οπτικοακουστικό συναγερμό για: α). μη σωστή πίεση τροφοδοσίας Ο2 β). κατά λεπτό αερισμό γ). πίεση αεραγωγών δ). διαρροή

6. Να φέρει σύστημα προσαρμογής δύο (2) ενεργών εξατμιστήρων για χορήγηση αναισθητικών αερίων, με διάταξη ασφαλείας που να αποκλείει την ταυτόχρονη ενεργοποίηση και των δύο εξατμιστήρων. Να προσφερθεί στη βασική σύνθεση εξατμιστήρας Σεβοφλουρανίου και Δεσφλουρανίου. Εναλλακτικά, να τροποποιηθούν οι υπάρχοντες εξατμιστήρες του νοσοκομείου ώστε να χρησιμοποιούνται με τα προσφερόμενα αναισθησιολογικά μηχανήματα.
7. Να διαθέτει κύκλωμα επανεισπνοής:

α. με κάνιστρο νατρασβέστου πολλαπλών χρήσεων, μεγάλης χωρητικότητας για πολύωρες επεμβάσεις. Να δέχεται κάνιστρα μίας χρήσεως για τις περιπτώσεις σηπτικών περιστατικών.

β. θερμαινόμενο κύκλωμα ή σύστημα αντίστοιχης αποδειγμένης τεχνολογίας, για την αποφυγή συμπύκνωσης υδρατμών εντός αυτού κατά τη διάρκεια τόσο της κλασικής, όσο της Low Flow και της Minimal Flow αναισθησίας.

γ. με βαλβίδα ασφαλείας πίεσης ασθενή, με δυνατότητα ταχείας εκτόνωσης και δυνατότητα ηχητικής ενημέρωσης κατά την περιστροφή της. 

8. Δυνατότητα χορήγησης 100% οξυγόνου με χειροκίνητο αερισμό μέσω διαβαθμισμένου μηχανικού ρυθμιστή ροής, σε περίπτωση πτώσης της ηλεκτρικής τροφοδοσίας και εξάντλησης και της μπαταρίας. 
9. Να ανιχνεύει, να αναγνωρίζει και να μετρά αυτόματα τη συγκέντρωση του χορηγούμενου πτητικού αναισθητικού. Να έχει δυνατότητα ταυτόχρονης ανίχνευσης δύο πτητικών με απεικόνιση των συγκεντρώσεών τους.  

10. Να πραγματοποιεί πλήρη αυτόματο έλεγχο των ηλεκτρονικών και μηχανικών συστημάτων του και έλεγχο διαρροών πριν τεθεί σε κανονική λειτουργία. Να αναφερθεί ο χρόνος πραγματοποίησης του αυτοελέγχου προς εκτίμηση. Να διαθέτει λογισμικό για το προγραμματισμό του αυτοελέγχου.

11. Να διαθέτει επιπρόσθετη, ενσωματωμένη έξοδο οξυγόνου με ροή ρυθμιζόμενη, για οξυγονοθεραπεία (μάσκες venturi κλπ).

12. Να διαθέτει σύστημα απαγωγής αερίων (scavenging system) αποτελούμενο από δοχείο συλλογής αναισθητικών αερίων με ενσωματωμένο δείκτη της απορροφητικής ικανότητας της απαγωγής της αίθουσας. 

Γ. ΑΝΑΠΝΕΥΣΤΗΡΑΣ

1. Να είναι απαραίτητα σύγχρονης, προηγμένης τεχνολογίας, ηλεκτρονικά ελεγχόμενος, με εισπνευστική ροή τουλάχιστον 150 L/min και να λειτουργεί:

α. ηλεκτρικά υπό τάση 220V/50Hz και πνευματικά με αέρα & O2 ή 

β. αμιγώς ηλεκτρικά υπό τάση 220V/50Hz

Να αναφερθεί η τεχνολογία του αναπνευστήρα. Να αναφερθεί το πρωτεύον και το δευτερεύον αέριο καθώς και η μέση κατανάλωση αερίου οδήγησης (για την πρώτη περίπτωση) ώστε να αξιολογηθεί.  

Σε κάθε περίπτωση, να διαθέτει ενσωματωμένη επαναφορτιζόμενη μπαταρία που να προσδίδει αυτονομία τουλάχιστον τριάντα (30) λεπτών.  

2. Τα μέρη του συστήματος επανεισπνοής που επιμολύνονται από εκπνεόμενα αέρια να αποστειρώνονται σε κλίβανο ατμού (συμπεριλαμβανομένου των αισθητήρων ροής). Η αποσυναρμολόγηση/συναρμολόγηση τους να είναι εύκολη. Να επισυναφθούν οι επίσημες οδηγίες αποσυναρμολόγησης/συναρμολόγησης όλων των αντίστοιχων μερών, του εγχειριδίου χρήσης/απολύμανσης-αποστείρωσης του κατασκευαστή προς αξιολόγηση.

3. Να εκτελεί τους παρακάτω τρόπους αερισμού:

α. αυτόματο (Spontaneous Breathing) και χειροκίνητο αερισμό (Manual Ventilation)

β. μηχανικό αερισμό ελεγχόμενου όγκου (Volume Control Ventilation VCV) 

γ. μηχανικό αερισμό ελεγχόμενης πίεσης (Pressure Control Ventilation PCV) 

δ. συγχρονισμένο διαλείποντα υποχρεωτικό αερισμό (Synchronized Intermittent Mandatory Ventilation SIMV) 

ε. αερισμό υποστήριξης πίεσης (Pressure Support) με δυνατότητα ελέγχου του τερματισμού εισπνοής
στ. αυτόματο αερισμό συνεχούς θετικής πίεσης (CPAP)

ζ. αερισμό συνδυασμού όγκου και πίεσης. (VC-Autoflow ή PRVC ή αντίστοιχο)

Να διαθέτει δυνατότητα αερισμού, που να επιτρέπει τον αυτόματο (spontaneous) αερισμό και στις δύο φάσεις αναπνοής (εισπνοή-εκπνοή) 

4. Να διαθέτει δυνατότητα ρύθμισης από το χρήστη για:

α.  Συχνότητα αναπνοών έως 100 bpm ή μεγαλύτερη

β. Σχέση Ι : Ε από 1:10 έως 4:1 τουλάχιστον 

γ. Αναπνεόμενο όγκο (VT) από 10 ml ή μικρότερο έως και 1.500 ml τουλάχιστον. Να δύναται να αναβαθμιστεί με αερισμό όγκου 5ml.
δ. Πίεση PEEP τουλάχιστον έως 30 cm H2O
ε. Χρόνου Plateau (%) 

στ. Μέγιστη εισπνευστική πίεση έως 80 cm H2O τουλάχιστον

ζ. Σκανδαλισμό ροής από 0,3 L/min τουλάχιστον.

5. Η εν αλλαγή μεταξύ των μοντέλων αερισμού (π.χ manual σε μηχανικό αερισμό) να πραγματοποιείται μέσω της οθόνης αφής ή/και μέσω κομβίων επί της οθόνης.

      Δ. ΜΟΝΙΤΟΡ ΑΝΑΠΝΕΥΣΤΙΚΩΝ ΠΑΡΑΜΕΤΡΩΝ

1. Το κυρίως μηχάνημα αναισθησίας να διαθέτει ενσωματωμένη έγχρωμη οθόνη αφής τουλάχιστον 15’’, τριών (3) κυματομορφών, που να απεικονίζει σε ψηφιακές ενδείξεις τις παρακάτω παραμέτρους:

α. συγκέντρωση εισπνεόμενου-εκπνεόμενου O2 

β. χορηγούμενους όγκους (MV, VT) και αναπνευστική συχνότητα

γ. εφαρμοζόμενες πιέσεις (Peak, Plateau, Peep)

δ. συγκέντρωση  εισπνεόμενου-εκπνεόμενου Ν2Ο, CO2 και πτητικών αναισθητικών. 

ε. Ενδοτικότητα (compliance), αντίσταση (resistance) και κλειστούς βρόχους πίεσης/όγκου και ροής/όγκου

στ. Απορρόφηση αναισθητικών αερίων (MAC), διορθωμένη βάσει ηλικίας

2. Για τη διευκόλυνση της χορήγησης χαμηλών ή και ελάχιστων ροών αναισθησίας, θα πρέπει να διαθέτει:

α. Ειδικό λογισμικό που να προτείνει τα απαιτούμενα (ελάχιστα) παρεχόμενα φρέσκα αέρια με δυνατότητα απεικόνισης τιμών από 0,1 l/min τουλάχιστον λαμβάνοντας υπόψη του τις ανάγκες του ασθενή αλλά και τις διαρροές στο κύκλωμα ή εναλλακτικά. 

β. Αυτόματο σύστημα ρύθμισης της ροής των φρέσκων αερίων βάσει των αναγκών του ασθενή.

3. Να διαθέτει ρυθμιζόμενα όρια συναγερμού και να απεικονίζει μηνύματα συναγερμού ταξινομημένα σε τρεις (3) κατηγορίες προτεραιότητας.

4. Οι μετρήσεις των πτητικών αναισθητικών, του Ν2Ο και του CO2 να πραγματοποιούνται με αισθητήρα υπέρυθρης ακτινοβολίας, του δε Ο2 μέσω παραμαγνητικού συστήματος για την αποφυγή αναλωσίμων αισθητήρων. 
E. ΜΟΝΙΤΟΡ ΖΩΤΙΚΩΝ ΠΑΡΑΜΑΤΡΩΝ
1. Μόνιτορ παρακολούθησης ζωτικών παραμέτρων με έγχρωμη οθόνη αφής, μεγέθους μεγαλύτερη των 15,5 ιντσών, δυνατότητα απεικόνισης τουλάχιστον δώδεκα (12) κυματομορφών και με μπαταρία για αυτονομία τουλάχιστον 5 ωρών για την περίπτωση πτώσης της τροφοδοσίας ρεύματος με δυνατότητα αναβάθμισης για τουλάχιστον άλλες 5 ώρες. Να έχει την δυνατότητα απεικόνισης σε οθόνη συμπαρακολούθησης.

2. Να διαθέτει τυχόν ενισχυτικές βαθμίδες ή εξωτερικές συσκευές, ώστε συνολικά να παρακολουθεί τα κάτωθι φαινόμενα: 

α. Ηλεκτροκαρδιογράφημα (ECG),

β. Τρείς (3) αιματηρές πιέσεις (IBP). 

γ. Αναίμακτη πίεση (NIBP). 

δ. Δύο θερμοκρασίες (Τ). 

ε. Παλμική Οξυμετρία (SpO2). 
στ. Καρδιακή παροχή (CO).
ζ. Μέτρηση βάθους αναισθησίας (Bis)
3. Ηλεκτροκαρδιογράφημα (ECG)

3.1 Να απεικονίζει ευδιάκριτα την καρδιακή συχνότητα, ακόμη και στις περιπτώσεις κακής σύνδεσης ή διακοπής ηλεκτροδίου ΗΚΓ.

3.2 Να δίνει δυνατότητα επιλογής για συνεχή απεικόνιση οποιασδήποτε από τις απαγωγές, καθώς και να απεικονίζει ταυτόχρονα, έως δύο απαγωγές που επιλέγονται από το χειριστή.

3.3 Να έχει τη δυνατότητα ανίχνευσης βηματοδότη.

3.4 Να έχει τη δυνατότητα ανίχνευσης αρρυθμιών (τουλάχιστον τριάντα) καθώς και ανάλυσης του ST διαστήματος σε τρεις απαγωγές τουλάχιστον.

3.5 Να έχει τη δυνατότητα απεικόνισης της κυματομορφής της αναπνοής και να υπάρχει ψηφιακή ένδειξη της συχνότητας των αναπνοών.

3.6 Να υπολογίζει και να απεικονίζει το Qtc

4. Αιματηρές πιέσεις (ΙΒΡ)

4.1. 
Να μετράει και να απεικονίζει ταυτόχρονα τρείς (3) αιματηρές πιέσεις.

4.2. 
Να απεικονίζονται οι τιμές της συστολικής, διαστολικής και μέσης πίεσης, καθώς και οι κυματομορφές των πιέσεων.

4.3 Να μετράει και να απεικονίζει την μεταβλητότητα του παλμού πίεσης (pulse pressure variation PPV).

5. Αναίμακτη πίεση (ΝΙΒΡ)

5.1. 
Να διαθέτει λειτουργία χειροκίνητης και αυτόματης εκκίνησης της μέτρησης σε προκαθορισμένα χρονικά διαστήματα.

5.2. 
Να απεικονίζονται οι τιμές συστολικής, διαστολικής και μέσης αρτηριακής πίεσης, με ξεχωριστά όρια συναγερμού για κάθε μία από αυτές.

6. Θερμοκρασία (Τ)

6.1.
Να έχει την δυνατότητα μέτρησης της θερμοκρασίας σε δύο διαφορετικά σημεία του σώματος (Τ1,Τ2), ταυτόχρονα, σε περίπτωση που χρησιμοποιηθούν δύο αισθητήρες.

6.2.
Στην παραπάνω περίπτωση να υπολογίζει και να αναδεικνύει τη διαφορά θερμοκρασίας μεταξύ των δύο σημείων (ΔΤ).

7. Παλμική οξυμετρία (SpO2)

7.1
Να μετρά με αναίμακτη μέθοδο τον κορεσμό της αιμοσφαιρίνης σε οξυγόνο μέσω αισθητήρα δακτύλου (probe) πολλαπλών χρήσεων.

7.2
Να απεικονίζει ψηφιακά τον κορεσμό % οξυγόνου και να απεικονίζει την πληθυσμογραφική καμπύλη SpO2.

8. Καρδιακή παροχή (CO).

Να μετρά και να απεικονίζει τη καρδιακή παροχή με τη μέθοδο της θερμοαραίωσης. Να προσφερθεί προς επιλογή κιτ μέτρησης.
9. Να παραδοθεί με βαθμίδα μέτρησης βάθους αναισθησίας (Bis) συνοδευόμενή από τουλάχιστον 25 αισθητήρες μίας χρήσης.

10. Να είναι προστατευμένο από παράσιτα διαθερμίας και απινίδωσης. Να είναι κατάλληλο για χρήση σε νεογνά, παιδιά και ενήλικες.

11. Να διαθέτει οπτικοακουστική διάταξη συναγερμού (Alarms) με τρία επίπεδα προτεραιότητας και ρυθμιζόμενα όρια για όλες τις παραμέτρους.

12.  Να διαθέτει μνήμη όλων των παραμέτρων (trends) χρονικής διάρκειας 120 ωρών τουλάχιστον, σε μορφή γραφημάτων και πινάκων. Να διαθέτει μνήμη trend για τουλάχιστον 1000 ασθενείς. Να συνδέεται με κεντρικό σταθμό παρακολούθησης. Τα δεδομένα ασθενούς να μπορούν να εξαχθούν μέσω θύρας USB σε αποθηκευτικό μέσο. Να διαθέτει πάγωμα κυματομορφών.
13. Να διαθέτει ειδικό λογισμικό για υπολογισμό δοσολογίας φαρμάκων.

14. Να διαθέτει θερμικό εκτυπωτή με δυνατότητα ταυτόχρονης καταγραφής τουλάχιστον δύο καναλιών και άλλων στοιχείων.

15. Να διαθέτει τουλάχιστον μία θύρα σύνδεσης για επικοινωνία τον αναισθησιολογικό σταθμό. Να απεικονίζει παραμέτρους (αριθμητικές τιμές, κυματομορφές, κλειστούς βρόχους P-V, F-V) αυτών στην οθόνη του. Επίσης να μπορεί να απεικονίσει την driving pressure.
16. Να συνοδέυεται από βαθμίδα ή εξωτερική συσκευή νευροδιεγέρτη.
17. Το σύστημα να συνοδεύεται από:

•
καλώδιο ΗΚΓ 5-πολικό

•
καλώδιο ΗΚΓ 3-πολικό

•
τρεις περιχειρίδες (1 Small, 1 Medium και 1 Large)

•
αισθητήρα οξυμετρίας δακτύλου πολλαπλών χρήσεων

•
αισθητήρα θερμοκρασίας (οισοφάγου/ορθού)
και να συνοδεύεται εν γένει από τον απαραίτητο εξοπλισμό για την εύρυθμη λειτουργία του συστήματος πλην λοιπών αναλωσίμων.
ΣΤ. ΓΕΝΙΚΑ ΧΑΡΑΚΤΗΡΙΣΤΙΚΑ

1. Όλος ο προσφερόμενος εξοπλισμός να είναι κατασκευασμένος σύμφωνα με τις διεθνείς ευρωπαϊκές προδιαγραφές ασφαλείας και να διαθέτει σήμανση CE. Να διατίθεται από αντιπρόσωπο που διαθέτει πιστοποίηση ISO 9001:2000, ΙSO 14001:2015, ISO 27001:2013 ISO και 13485:2003 σύμφωνα με την Υ.Α ΔΥ8δ/1348/04 που αφορά στη διακίνηση και την τεχνική υποστήριξη ιατροτεχνολογικών προϊόντων.

2. Οι συμμετέχοντες στο διαγωνισμό να είναι ενταγμένοι σε πρόγραμμα εναλλακτικής διαχείρισης Α.Η.Η.Ε. βάσει του Π.Δ 117/2004(ΦΕΚ 82Α) και Π.Δ 15/2006(ΦΕΚ 12Α) σε συμμόρφωση με τις διατάξεις της οδηγίας 2003/108.

3. Να δοθεί εγγύηση καλής λειτουργίας για τουλάχιστον δύο (2) έτη.

